|  |  |  |  |  |  |
| --- | --- | --- | --- | --- | --- |
| Mars | Måndag | Tysdag | Onsdag | Torsdag | Fredag |
| Veke 10  Karin sjukemeldt 50%  Praksiselev 4.-6. | 2.  Skøyting  Turnhallen | 3.  Møtedag.  Grupper ettermiddag. | 4.  Tur til Tjensås barnehage | 5.  Lekegrupper | 6.  Språkgruppe  Matlaging |
| Veke 11  Karin sjukemeldt 50% | 9.  Skøyting  Tur/uteleik | 10.  Møtedag.  Grupper ettermiddag. | 11.  Tur til Mosvatnet | 12.  Lekegruppe  Språkgruppe  Matlaging | 13.  Førskulegruppe  Lekegrupper |
| Veke 12  14/3: Inger fyller år!! :)  Praksiselev 17.-20. | 16.  Stella fyller 3 år!! :)  Skøyting  Turnhallen | 17.  Møtedag.  Grupper ettermiddag.  Byttedag og foreldrekaffi 15-16.15 :) | 18.  Tur til Stokkavatnet | 19.  Bake boller  Bollefest og gjensyn med dei som starta på skulen i haust 14.00-15.30 | 20.  Førskulegruppe  Lekegrupper |
| Veke 13  Karin ferie | 23.  Skøyting  Tur | 24.  Møtedag.  Grupper ettermiddag. | 25.  Tur til Lassamyra barnehage | 26.  Lekegruppe  Språkgruppe  Matlaging | 27.  Førskulegruppe  Lekegrupper |
| Veke 14  Inger ferie | 30.  Skøyting  Turnhallen | 31.  Møtedag.  Grupper ettermiddag. |  |  |  |

Hei.

Våren er her, og endeleg kom snøen me har venta på heile vinteren! ;)

Mars månad på Lassa

I mars blir fokuset leikekompetanse og sosial kompetanse. Me jobbar med gode relasjonar i barnegruppa, og har delt ungane inn i nye grupper. Her får førskuleungane litt ekstra ansvar for kvar si gruppe, og ungane lærer å hjelpe kvarandre og å be om hjelp. Me får nye plasser ved bordet, slik at ungane får sitte med dei som dei skal ha gruppeaktiviteter med. På denne måten får dei ein arena for å snakke om dei tinga som dei gjer i fellesskap. I frileiken kan dei finne dei ungane som dei leiker med til vanleg, men me håpar at fleire nye relasjonar blir danna. Leikekompetansen skal og styrkast, og reglar skal lagast saman med ungane.

Gode relasjonar vil me sjølvsagt også ha med foreldregruppa, og me inviterer derfor til sosial byttedag tysdag 17.mars kl.15-16.15! Me har hatt fokus på miljø, og ynskjer at ungane skal få erfare at leiker og kler kan byttast heller enn alltid å bli kjøpt på butikken. Sjå eige skriv for meir informasjon. :)

I mars blir det og bollefest og gjensyn med dei som gjekk på Lassa i fjor. Invitasjonar er sendt ut, og ungar og vaksne gleder seg til å sjå igjen kjente fjes og høyre korleis det er å gå på skulen. Hugsar dei oss? Saknar dei oss? Me skal stille masse gode spørsmål, og gleder oss til bollar og kos 19.mars! :)

Skøyting

Me har skøytetid 10-11 kvar måndag ut mars. Ungane på førskulen gleder seg veldig til dette, og når me har kapasitet tek me med oss nokon av 4-åringane og. Karin lærte å skøyte i fjor, og klarar seg nokolunde på isen. ;)

Leikedagar

Me ser at ungane ofte har private leiker med seg i barnehagen, som fort kan forsvinne og som kan skape konfliktar. Me vil heller innføre leikedagar, der ungane kan ta med eigne leiker i barnehagen når me har slike dagar. Bamse og kos er det sjølvsagt alltid lov å ha med seg, då dette skapar tryggleik for ungane i barnehagen! :)

Karin sjukemeldt

Eg er dessverre vidare sjukemeldt i 50%, men håpar å vere på plass i 100% frå veke 12. Me prøver å få vikarar som ungane kjenner dei dagane eg ikkje er på jobb.

Praksiselevar

Me får praksiselevar frå ungdomsskulen nokre dagar i mars. Nikola skal vere hjå oss 4.-6.mars, og Tilia skal vere hjå oss 17.-20.mars. Kjekt med litt ekstra folk som vil vere med oss i leiken! :)

Me håpar på ein flott mars månad, og gleder oss til leik og nye eventyr saman med ei fantastisk barnegruppe!! :)

Klemmar frå alle oss på Lassa